નોંધપાત્ર બાબત છેકે હરિહર સત્સંગ મંડળ સ્વયંમ સેવક સમિતિના યુવકોની ભારે મહેનતથી છેલ્લા ત્રણ ચાર વર્ષથી રથયાત્રાએ આકર્ષણ જમાવ્યુ છે. આ સ્વયંમ સેવક સમિતિના યુવાનો, સંસ્થાના તેમજ દાતાઓના સહયોગથી લગભગ ત્રણ લાખના ખર્ચે વિવિધ આકર્ષણો રજુ કરે છે. આ યુવાનોએ પણ આ વર્ષે નવા આકર્ષણો રથયાત્રામાં જોડાય તેવા પ્રયત્નો કરવા જણાવ્યુ હતુ. રથયાત્રાના દિવસે દર વર્ષે સવારે બ્લડ ડોનેશન કેમ્પનુ આયોજન કરવામાં આવે છે. જે આયોજન આ વર્ષે પણ કરાયુ છે. રક્તદાન કરનાર દાતાઓને જલારામ સેનેટરી તથા આશિર્વાદ પાઈપના સૌજન્યથી કેશરોલ આપવામાં આવશે તેવુ હરિહર સેવા મંડળ દ્વારા જણાવાયુ છે.